নেপাল স্কাউটস

নেপাল স্কাউটস ("नेपाल स्काउट") হল নেপালের জাতীয় স্কাউটিং এবং গাইড সংস্থা। যারা নেপালে প্রতিষ্ঠিত হয়১৯৫২ সালে। এটি ১৯৬৯ সালে বিশ্ব স্কাউট সংস্থা সদস্য হয় এবং পরে ১৯৮৫ সালে ওয়ার্ল্ড অ্যাসোসিয়েশন অফ গার্ল গাইড এবং গার্ল স্কাউটের সদস্য হয়। 
এই সংস্থাটি স্কাউট সদস্য ১৯,৯৫৩ জন (২০১১ সালের হিসাবে) এবং গার্লস গাইড সদস্য ১১,৯৬২ জন (২০০৩ সালের হিসাবে)
১৯৫০-এর দশকে নেপাল স্কাউটস এবং গাইডস অ্যাসোসিয়েশন প্রতিষ্ঠিত হয়, যা ১৯৫২ সালে মহামান্য রাজা বীরেন্দ্র বীর বিক্রম শাহ দেব দ্বারা প্রতিষ্ঠিত হয়েছিল। ১৯৫৯ সালে, রাজা মহেন্দ্র বীর বিক্রম শাহ দেবের আদেশে রাজপুত্র বীরেন্দ্র বীর বিক্রম শাহ দেব প্রধান স্কাউট হিসেবে নিযুক্ত হন। এ সময় থেকেই রয়্যাল প্যালেসে স্কাউট ডে উদযাপনের প্রথা শুরু হয়। সময়ের সাথে সাথে, সংগঠনটির নাম পরিবর্তিত হয়ে ১৯৭৫ সালে এটি নেপাল স্কাউটস নামে পরিচিত হয়। রাজনৈতিক পরিবর্তন সত্ত্বেও সংগঠনটি মানিয়ে নিতে সক্ষম হয়েছে এবং বর্তমানে এর সংবিধান অনুযায়ী প্রধানমন্ত্রী পৃষ্ঠপোষক এবং যুব ও ক্রীড়া মন্ত্রী প্রধান স্কাউট হিসেবে দায়িত্ব পালন করেন। সংগঠনটি নেতৃত্ব বিকাশ, সমাজসেবা এবং যুব উন্নয়নমূলক কার্যক্রম পরিচালনা করছে। ১৯৮৭ সালে সংগঠনটি প্রথম জাতীয় জ্যাম্বুরি আয়োজন করে।
২০০৭ সালে, স্কাউটিংয়ের শতবর্ষ উদযাপনের অংশ হিসেবে, নেপাল হিমালয়ের এর উরকেমা পার্ক নাম পরিবর্তন করে বাডেন-পাওয়েল পার্ক রাখা হয়।
নেপাল স্কাউটসের কার্যক্রম প্রোগ্রাম অফিসার সরু গোসাই এবং সহকারী যুব প্রোগ্রাম অফিসার সোনু ভান্ডারি-এর তত্ত্বাবধানে পরিচালিত হয়। কার্যক্রমগুলোর মধ্যে হস্তশিল্প, হাইকিং, ক্যাম্পিং, প্রকৃতি সংরক্ষণ এবং সামাজিক উন্নয়ন অন্তর্ভুক্ত। সেবামূলক কার্যক্রমের মধ্যে রয়েছে বয়স্ক সাক্ষরতা প্রচার, খাদ্য উৎপাদন, শিশু টিকা দান এবং মাদক ব্যবহার সচেতনতা। ভূমিকম্প, বন্যা, ভূমিধস, আগুন এবং অন্যান্য প্রাকৃতিক দুর্যোগে ত্রাণ কার্যক্রম পরিচালিত হয়। নেপাল স্কাউটস বিভিন্ন বয়সভিত্তিক যুব প্রোগ্রাম পরিচালনা করে। বর্তমানে চারটি বিভাগ রয়েছে:
নেপাল স্কাউটসের কার্যক্রম ছেলেমেয়ে উভয়ের জন্য যৌথভাবে পরিচালিত হয়। তবে প্রশিক্ষণ, ক্যাম্পিং এবং অন্যান্য কার্যক্রম আলাদাভাবে পরিচালিত হয়।
জাতীয় শিক্ষা ব্যবস্থার অংশ হিসেবে বিশ্ববিদ্যালয় শিক্ষার্থীদের এক বছরের জন্য গ্রাম পর্যায়ে কাজ করতে হয়। এই শিক্ষার্থীদের একটি অরিয়েন্টেশন দেওয়া হয়, যা স্কাউট প্রশিক্ষণ অন্তর্ভুক্ত করে।
নেপাল স্কাউটসের প্রথম জাতীয় জ্যাম্বুরি ১৯৮৭ সালে কীর্তিপুর-এ অনুষ্ঠিত হয়। দ্বিতীয় জাতীয় জ্যাম্বুরি ২০১৩ সালে চিতওয়ান জেলার টিকাউলিতে অনুষ্ঠিত হয়, যার থিম ছিল শান্তি ও ঐক্য।
তৃতীয় জাতীয় জ্যাম্বুরি ২০১৮ সালের ৩০ মে থেকে ৪ জুন পর্যন্ত নুয়াকোট জেলার কাকানি আন্তর্জাতিক স্কাউটস সেন্টারে অনুষ্ঠিত হয়।
নেপাল স্কাউটসের প্রথম রোভার মুট ২০১৯ সালে পোখরায় অনুষ্ঠিত হয়। প্রধানমন্ত্রী খড়্গ প্রসাদ শর্মা ওলী এই মুটের উদ্বোধন করেন, যেখানে ১১টি দেশ থেকে ৪,০০০ রোভার এবং রেঞ্জার স্কাউট অংশগ্রহণ করে।
নেপাল স্কাউটসের জাতীয় প্রশিক্ষণ কেন্দ্র সুন্দরিজল, কাঠমান্ডুতে অবস্থিত। আন্তর্জাতিক প্রশিক্ষণ কেন্দ্রটি নুয়াকোট জেলার কাকানিতে অবস্থিত।
নেপাল স্কাউটসের সদস্যপদ ব্যাজে নেপালের পতাকার উপাদান, কন্যাদের প্রতিনিধিত্বকারী ট্রেফয়েল এবং ছেলেদের প্রতিনিধিত্বকারী ফ্লেয়ার-ডি-লিস, এবং প্রতিষ্ঠার তারিখ (পশ্চিমা এবং বিক্রম সম্বত ক্যালেন্ডারে) অন্তর্ভুক্ত রয়েছে।
স্কাউট স্তরে সর্বোচ্চ পদ ছিল "কিং'স ব্যাজ," তবে ২০০৭ সালে রাজতন্ত্রের অবসানের পর এটি পরিবর্তিত হয়ে "প্রেসিডেন্ট স্কাউট" হয়। তবে এখনও পর্যন্ত এই পদ কারো প্রদান করা হয়নি।
নেপালে আন্তর্জাতিক স্কাউট দল সক্রিয় রয়েছে। এর মধ্যে কাঠমান্ডুতে আমেরিকান বয় স্কাউটস, ডাইরেক্ট সার্ভিস প্যাক এবং ট্রুপ ৯০০ অন্তর্ভুক্ত। এগুলো লিংকন স্কুল দ্বারা স্পন্সরকৃত এবং বয় স্কাউটস অফ আমেরিকার ডাইরেক্ট সার্ভিস শাখার সঙ্গে যুক্ত, যা বিশ্বজুড়ে ইউনিটগুলোকে সমর্থন করে।